Številka: 1100-0265/2023-2 (411)

Datum: 27. 9. 2023

Mestna občina Novo mesto na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju: ZJU) objavlja

**javni natečaj za prosto uradniško delovno mesto**

**občinski redar pripravnik v Službi za medobčinsko redarstvo**

**v Skupni občinski upravi občin Dolenjske**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje:

* najmanj srednje splošno izobrazbo ali srednje strokovno izobrazbo,
* najmanj 6 mesecev delovnih izkušenj,
* obvezno usposabljanje za imenovanje v naziv;
* državljanstvo Republike Slovenije;
* obvladati morajo uradni jezik;
* veljavno vozniško dovoljenje za vožnjo vozil kategorije B;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Želeno dodatno znanje:

* poznavanje upravnega poslovanja.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Pri izbranem kandidatu se bo preverjalo, ali ima opravljeno usposabljanje za imenovanje v naziv. V nasprotnem primeru bo moral izbrani kandidat navedeno usposabljanje, na katerega ga bo napotil predstojnik, v skladu s prvim odstavkom 89. člena Zakona o javnih uslužbencih opraviti najkasneje v enem letu od sklenitve pogodbe o zaposlitvi.

V skladu z 22. členom Zakona o občinskem redarstvu sklene pogodbo o zaposlitvi za delovno mesto občinski redar pripravnik kandidat, ki še nima opravljenega strokovnega usposabljanja in preizkusa znanja za opravljanje nalog občinskega redarstva. Občinski redar pripravnik mora opraviti preizkus znanja, na katerega ga bo napotil predstojnik, najkasneje eno leto po sklenitvi pogodbe o zaposlitvi v občini. Po uspešno opravljenem preizkusu znanja se občinskega redarja pripravnika premesti na delovno mesto občinski redar, za katero se mu določi enomesečno poskusno delo.

Naloge, ki se opravljajo na razpisanem delovnem mestu so:

- usposabljanje za samostojno opravljanje nalog občinskega redarstva,

- strokovno usposabljanje za opravo preizkusa znanja,

- izvajanje predpisanega pisarniškega poslovanja,

- samostojno opravljanje drugih nalog po navodilu nadrejenega.

Prijava mora biti **obvezno oddana na predpisanem obrazcu**, ki je sestavni del objave javnega natečaja in mora vsebovati:

1. izpolnjevanje pogoja glede zahtevane izobrazbe, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede vse dosedanje delovne izkušnje, datum sklenitve (dan, mesec, leto) in datum prekinitve (dan, mesec, leto) delovnega razmerja oziroma dela pri posameznem delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu, npr. VI., VII., VIII. stopnja zahtevnosti);
3. pisno izjavo kandidata o opravljenem obveznem usposabljanju za imenovanje v naziv (če ga je kandidat opravil);
4. pisno izjavo o opravljenem vozniškem izpitu B kategorije;
5. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. za namen postopka zaposlitve dovoljuje Mestni občini Novo mesto pridobitev podatkov iz 5. točke iz uradnih evidenc (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Od izbranega kandidata pričakujemo zanesljivost, natančnost, samostojnost, prilagodljivost, komunikativnost in sposobnost za delo v skupini.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov. Natečajna komisija bo po potrebi izvedla dodatne faze izbirnega postopka.

V skladu z 61.a členom ZJU, se v izbirni postopek ne uvrsti kandidat, ki ne izpolnjuje natečajnih pogojev.

Izbrani kandidat bo delo opravljal na delovnem mestu občinski redar pripravnik, ki je sistemizirano v nazivih občinski redar III, občinski redar II in občinski redar I. Z izbranim kandidatom bo sklenjeno delovno razmerje za nedoločen čas, s polnim delovnim časom 40 ur na teden. Izbrani kandidat bo delo opravljal v prostorih Skupne občinske uprave občin Dolenjske in na terenu na območju občin ustanoviteljic skupne občinske uprave.

Kandidat vloži prijavo v pisni obliki **(na priloženem obrazcu Vloga za zaposlitev)**, ki jo pošlje na elektronski naslov: mestna.obcina@novomesto.si in sicer **v roku 15 dni po objavi** na spletni strani Mestne občine Novo mesto (<https://www.novomesto.si/postopki/uradne-objave/>) in Zavodu Republike Slovenije za zaposlovanje, pri čemer veljavnost prijave ni pogojena z elektronskim podpisom. V kolikor kandidat nima možnosti oddaje elektronske vloge jo lahko pošlje na naslov: Mestna občina Novo mesto, Urad za finance in splošne zadeve, Seidlova c. 1, 8000 Novo mesto.

Kandidati bodo o izbiri/neizbiri pisno obveščeni. Obvestilo o končanem izbirnem postopku bo objavljeno na spletni strani Mestne občine Novo mesto (www.novomesto.si).

Informacije o izvedbi javnega natečaja daje ga. Silva Vovko, telefon 07/3939-220, informacije o delovnem področju daje ga. Brigita Železnik, telefon 07/3939-230.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

**mag. Gregor Macedoni, l.r.**

**ŽUPAN**

**Mestne občine Novo mesto**

Priloga:

* Obrazec »Vloga za zaposlitev